Άννα Βενέτη

Η Άννα Βενέτη (Αθήνα , 1937 – Αθήνα ,6 Σεπτεμβρίου 2014) ήταν Ελληνίδα ηθοποιός, που εργάστηκε κυρίως στο θέατρο.

Σπούδασε στη Δραματική Σχολή του Κωστή Μιχαηλίδη, επηρεασμένη από τον ηθοποιό και σκηνοθέτη σύζυγό της Κώστα Μπάκα, τον οποίο παντρεύτηκε το 1958. Η Βενέτη πρωτοεμφανίστηκε στο έργο Μικρές αλεπούδες στο Θέατρο «Πορεία» το 1962. Κατόπιν συνεργάστηκε με τους θιάσους Βεργή, Μουσούρη, Διαμαντόπουλου και άλλους.

Εμφανίστηκε σε τρεις κινηματογραφικές ταινίες (Αμόκ του 1963,  Ένα παιδί χωρίς όνομα του 1964 και Σε ποιον να πω τον πόνο μου του 1964), ενώ έλαβε μέρος σε αρκετά έργα στο ραδιόφωνο. Εργάστηκε επίσης ως βοηθός σκηνοθέτη, σε 10 παραστάσεις στο Εθνικό Θέατρο«Πέθανε η ηθοποιός Αννα Βενέτη», eleftheriaonline.gr (1985-1991) και σε άλλες κρατικές σκηνές, δίπλα στον σύζυγό της. 

Πέθανε στην Αθήνα σε ηλικία 77 ετών και κηδεύθηκε από τον Ναό Τιμίου Σταυρού στην Κυψέλη.

Παραπομπές

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμ. 8, σελ. 243

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου